**Desa Muck** (1955) je svobodna umetnica. Pred tem je bila otroška negovalka, risarka v gradbenem podjetju, igralka, nazadnje se je lotila še pisanja. Piše predvsem za mladino. V svojih delih spretno povezuje napetost, humor in probleme odraščanja, ki se najbolj kažejo v odnosu do odraslih (staršev, učiteljev ...). Je zelo ustvarjalna, poznamo jo kot filmsko igralko in televizijsko voditeljico, piše pa stripe, podlistke, novele, scenarije, radijske igre in celo besedila oglasov. Najbolj znane in priljubljene so njene mladinske povesti Pod milim nebom, Hči lune, Kremplin, serija knjig Blazno resno (Blazno resno o seksu, Blazno resno zadeti ...) in zgodbe o Anici (Anica in zajček, Anica in grozovitež ...).

**Nekaj o meni**
Rodila sem se 29. 8. 1955 v Ljubljani. Najprej smo živeli v zelo majhnem stanovanju brez kopalnice. Kuhinja je bila tako majhna, da je morala stara mama na dvorišče, kadar je bilo treba odstaviti lonec s štedilnika. Vsak dan po kosilu sem morala spat, kar je bilo nekaj najbolj zoprnega in dolgočasnega na svetu. Zato sem si v zatemnjeni sobi, v kateri je vedno prežalo polno strahov, izmišljevala zgodbice. Najprej sem bila ciciban, ker sem bila še brez očitnih spolnih znakov, nato pionirka in nazadnje mladinka. Šola me je zelo slabo prenašala, zato sem se ji vljudno izmikala, kadar se je dalo. Ko mi po zakonskih določilih ni bilo treba več hoditi vanjo, sem iz usmiljenja do učiteljev tudi prenehala in se zaposlila.

Intervju z Deso Muck

LE KDO V SLOVENIJI (IN TUDI IZVEN NJE)

VAS NE POZNA! PA VENDARLE - KAKO BI SE

NAJRAJE PREDSTAVILI SAMI?

Ojej … Že nekaj časa mi je jasno, da sebe

poznamo najmanj. Pa bom vseeno poskusila.

Najprej sem mama treh odraščajočih hčera z

vsemi spremljajočimi težavami in radostmi.

Potem sem pisateljica. To je tudi moj osnovni

vir preživetja. Srečna sem, da lahko delam

doma, ker sem zapečkar, in me je težko

spraviti kamorkoli. Seveda sem tudi igralka,

ampak to je bolj hobi in zabava. Igranje

doživljam kot podaljšek svojega otroštva.

Namesto medvedka in punčke oživljam like.

Nekaj časa mi je bilo nerodno, ker to počnem,

zdaj pa naravnost brezsramno uživam v tem.

IN KDO STE KO ZA SEBOJ ZAPRETE VRATA V

SVOJ INTIMNI DOMEK?

Zelo običajna ženska. Malo bolj lene sorte,

gibljem se ne z največjim navdušenjem.

Večino časa preživim za računalnikom, kjer se

zelo rada igram z računalniškimi igricami, pa

televizijo gledam tudi kar preveč. Rada imam

svoj vrt in kopanje po zemlji. Od pomladi do

jeseni imam črno za nohti. In še vedno veliko

sanjarim. Nekaterim sanjam sem se zaradi let

morala odpovedati. Nikoli ne bom miss

Slovenije, pa tudi princa iz sanj sem že

opustila. Sicer pa sem se iz zaprisežene

pesimistke pred kakim letom prelevila v

optimistko. Ugotovila sem, da je življenju

vredno zaupati, in sebi tudi.

NEKJE V SVOJEM NAROČJU PESTUJETE TUDI

SVOJE SPOMINE NA ČAS VAŠEGA

OTROŠTVA. JE BILO PRIJETNO, TOPLO, VIHRAVO IN RAZBURLJIVO, VESELO? KAJ IZ

TEH SPOMINOV LAHKO ZAUPATE NAM?

Moje otroštvo je bilo precej skromno. Do

sedmega leta sem odraščala pri stari mami, in

najbolj se spominjam občutka varnosti. Ves čas

me je imela ob sebi, vsako popoldne sta me s

starim očetom odpeljala v Viba film, kjer je bila

ona čistilka, dedek pa vratar. Lahko sem se

igrala med kulisami, za malico pa je bil kruh z

ocvirki in jabolko. To je bila mamina družina.

Očetova pa je bila visoko meščanska in

izobražena ter z mnogimi vrhunskimi

umetniki. Tudi tam sem našla marsikaj

pomembnega za svoj razvoj. Tako sem

odraščala med dvema kulturnima

skrajnostima. Bila sem otrok, ki je pretežno

živel v svetu domišljije. Tudi nekoliko osamljen.

V LETOŠNJI AKCIJI ŽELIMO POMAGATI

OTROKOM, KI JIM STARŠI NE MOREJO

OMOGOČITI SMUČANJA, SANKANJA,

BORDANJA, DRSANJA ... DA SE BODO

SKUPAJ S SVOJIMI VRSTNIKI IGRALI NA

SNEGU - SE VI SPOMINJATE SVOJE ZIMSKE

PRAVLJICE?

O, ja. Do tretjega razreda sem se sankala na

ljubljanskem gradu. Še danes imam globo kobrazgotino na nogi, ker me je povozil deček, ki je bil zaljubljen vame, jaz sem ga pa zavrnila.

Potem smo se preselili v Šiško in sem se vsak večer vračala s Šišenskega hriba v čisto premočenih oblačilih, ki so zmrznila in bila popolnoma trda. Roke in obraz sem imela rdeče kot paradižnik, pa bi se sankala še ponoči, če bi lahko. Smučati se nisem naučila nikoli.

STE MAMICA TREM

DEKLETOM. VERJETNO NI

PRAV LAHKO V ČASU

ODRAŠČANJA OTROK VZDRŽEVATI

RAVNOVESJE MED MOŽNOSTMI IN VSEMI

ŽELJAMI … ALI PAČ? VAM OSTANE KAJ

PROSTEGA ČASA? KAKO GA PREžIVLJATE?

Marsikaj sem se naučila v svojem življenju,

ene stvari pa še vedno ne. Kako razporejati

čas. Veliko časa zapravim po nepotrebnem.

Seveda pazim, da ga otrokom ne odklonim,

če se le da. A vedno ne gre. To mi je najtežje.

Čeprav sem skoraj vedno doma, v obdobjih,

ko priganjajo roki za oddajo tekstov, delam v

glavnem cele dneve in si vzamem čas le za

najnujnejše: za pomoč pri nalogah, pogovor,

če so problemi neodložljivi, kako "brzinsko"

kuhanje … Žal ga tedaj zmanjka za prijetne

reči: za igro, izlete …

VAŠA DOBRONAMERNOST IN ODPRT

ODNOS DO OTROK GOVORITA SAMA PO

SEBI. KAJ JE VAŠE SPOROČILO LJUDEM, DA

BI PRISPEVALI K LEPŠEMU ŽIVLJENJU VSEH?

Sem človek brez sporočil, ker menim, da

nisem kompetentna drugim soliti pamet.

Lahko pa zatrdim, da sem vse stare pregovore

preizkusila v praksi in da lahko mirno

zatrdim, da držijo. Zato tokrat polagam na

srce predvsem tistega, da za dežjem vedno

posije sonce.